CELEX: 32021R1005
Language: hr
Date: 2021-06-21 00:00:00
Title: Uredba Vijeća (EU) 2021/1005 od 21. lipnja 2021. o izmjeni Uredbe (EU) 2016/44 o mjerama ograničavanja s obzirom na stanje u Libiji

22.6.2021   
               
               
                  HR
               
               
                  Službeni list Europske unije
               
               
                  L 222/1
               
            
         UREDBA VIJEĆA (EU) 2021/1005
         od 21. lipnja 2021.
         o izmjeni Uredbe (EU) 2016/44 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) 2016/44 (2) provode se mjere predviđene Odlukom (ZVSP) 2015/1333.
                  
               
                     (2)
                  
                  
                     Vijeće sigurnosti Ujedinjenih naroda (VSUN) usvojilo je 16. travnja 2021. Rezoluciju 2571 (2021). VSUN je podsjetio na Rezoluciju 2174 (2014), kojom je odlučeno da se mjere utvrđene u Rezoluciji 1970 (2011) primjenjuju i na pojedince i subjekte koji sudjeluju u djelima ili podržavaju djela koja nisu navedena u RVSUN-u 1970 (2011), a kojima se ugrožavaju mir, stabilnost ili sigurnost u Libiji ili kojima se ometa ili potkopava uspješan završetak njezine političke tranzicije. VSUN je također naglasio da bi takva djela mogla uključivati ometanje ili potkopavanje izbora planiranih u okviru plana libijskog foruma za politički dijalog.
                  
               
                     (3)
                  
                  
                     Vijeće je 21. lipnja 2021. donijelo Odluku (ZVSP) 2021/1014 (3) o izmjeni Odluke (ZVSP) 2015/1333, u kojoj je pojasnilo da kriteriji za uvođenje mjera ograničavanja obuhvaćaju i fizičke ili pravne osobe, subjekte i tijela koji ometaju ili potkopavaju izbore predviđene u okviru plana libijskog foruma za politički dijalog.
                  
               
                     (4)
                  
                  
                     Neke od tih mjera obuhvaćene su područjem primjene Ugovora i stoga je, posebno kako bi se osigurala njihova ujednačena primjena u svim državama članicama, potrebno regulatorno djelovanje na razini Unije.
                  
               
                     (5)
                  
                  
                     Uredbu (EU) 2016/44 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U članku 6. stavku 2. Uredbe (EU) 2016/44 točka (d) zamjenjuje se sljedećim:
            
                        „(d)
                     
                     
                        koji sudjeluju u djelima ili podržavaju djela kojima se ugrožava mir, stabilnost ili sigurnost Libije ili kojima se ometa ili potkopava uspješan završetak libijske političke tranzicije, uključujući:
                        
                                    i.
                                 
                                 
                                    planiranjem, usmjeravanjem ili počinjenjem djela u Libiji kojima se krši primjenjivo međunarodno pravo u području ljudskih prava ili međunarodno humanitarno pravo, ili djela koja predstavljaju kršenja ljudskih prava, u Libiji;
                                 
                              
                                    ii.
                                 
                                 
                                    napadima na bilo koju zračnu luku, kopnenu stanicu ili morsku luku u Libiji ili na libijske državne institucije ili objekte, ili na bilo koju stranu misiju u Libiji;
                                 
                              
                                    iii.
                                 
                                 
                                    pružanjem potpore naoružanim skupinama ili kriminalnim mrežama putem nezakonitog iskorištavanja sirove nafte ili bilo kojeg drugog prirodnog resursa u Libiji;
                                 
                              
                                    iv.
                                 
                                 
                                    prijetnjama ili iznudom prema libijskim državnim financijskim institucijama i libijskoj nacionalnoj naftnoj kompaniji ili sudjelovanjem u bilo kojem djelovanju koje može dovesti do pronevjere libijskih državnih sredstava ili rezultirati takvom pronevjerom;
                                 
                              
                                    v.
                                 
                                 
                                    kršenjem ili pomaganjem u zaobilaženju odredaba embarga na oružje u Libiji koji je utvrđen u RVSUN-u 1970 (2011) i članku 1. ove Uredbe;
                                 
                              
                                    vi.
                                 
                                 
                                    ometanjem ili potkopavanjem izbora planiranih u okviru plana libijskog foruma za politički dijalog;
                                 
                              
                                    vii.
                                 
                                 
                                    time što je riječ o osobama, subjektima ili tijelima koji djeluju za prethodno navedene, u njihovo ime ili prema njihovim uputama ili time što je riječ o subjektima ili tijelima koji su u vlasništvu ili pod kontrolom prethodno navedenih ili u vlasništvu ili pod kontrolom osoba, subjekata ili tijela uvrštenih na popis iz Priloga II. ili Priloga III.; ili”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 21. lipnja 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 206, 1.8.2015., str. 34.
         
         
            (2)  Uredba Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (SL L 12, 19.1.2016., str. 1.).
         
            (3)  Odluka Vijeća (ZVSP) 2021/1014 od 21. lipnja 2021. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (vidjeti stranicu 38 ovog Službenog lista).